**Besøg verdens bedste rejsemål**

**Blixen Tours har udgivet bogen Blixen Tours Platinum som blandt andet tager dig med til Cape Town, Sydafrika. Et rejsemål der af TripAdvisor’s rejsende er kåret som verdens bedste.**

Cape Town funkler ved den sydlige spids af det afrikanske kontinent, med anerkendelse som verdens bedste rejsemål efter rundspørge hos rejsesiden TripAdvisor’s 50 millioner rejsende. Fænomenale steder som Blaauwberg strand, Table Mountain nationalpark, den botaniske have Kirstenbosch og naturreservatet i Kap det Gode Håb, gør rejsemålet til en naturlig vinder.

Bogen **Blixen Tours Platinum** er en luksus bogudgivelse i sort hardcover med guldtryk, og masser af fantastiske billeder fra Sydafrika, nyttig information om landet samt spændende rejseartikler. Blixen Tours har lagt bogen frit tilgængelig på blixentours.dk hvor den kan opleves online under menupunktet ”Katalog og brochure”. Bogen inviterer dig ind i et eksklusivt univers med Sydafrikas absolut bedste lodges, camps, hoteller, tog og yatchs.

Cape Town og Sydafrika byder på noget for enhver, hvis du spørger Afrika-specialisten Blixen Tours: ”Sydafrika er hele verden i ét land. Et fascinerende kludetæppe af forskellige befolkningsgrupper, 11 officielle sprog og alle tænkelige og utænkelige måder at leve sit liv på. Det er ikke så underligt, at Sydafrika kaldes regnbuenationen, for her er alle skaberværkets farver. Det er også landet for rejsende der ønsker safari, storbyferie, golf, vin, kulturoplevelser og badeferie.” fortæller Heine Sørensen, medejer af rejsebureauet Blixen Tours.

**Om Blixen Tours**

“Store rejseoplevelser handler om de små detaljer”

Blixen Tours er et dansk familieejet rejsebureau. Søskendeparret Henriette og Heine har specialiseret sig i at arrangere rejser til Afrika, Det Indiske Ocean, De Forenede Arabiske Emirater og Oman. Henriette og Heines store passion er at skræddersy rejser til jordens smukkeste steder, storslåede safarioplevelser og ultimativ luksus til en attraktiv pris.

**Heine Sørensen**

Pressekontakt

Tlf. nr. 7674 0070

heine@blixentours.dk

**Blixen Tours**

Helge Nielsens Allé 7, 1C

8723 Løsning

<http://www.blixentours.dk>